दरअसल लगातार पिटाई के बावजूद कोहली ने युजवेंद्र चहल और कुलदीप को आक्रमण पर लगाए रखा. डेथ ओवरों में यॉर्कर विशेषज्ञ जसप्रीत बुमराह और भुवनेश्वर कुमार को कोहली ने आक्रमण पर नहीं लगाया. इससे भुवनेश्वर के कोटे के दो और बुमराह का एक ओवर बाकी बचा रह गया. क्लासेन इसी बात से हैरान हैं कि कोहली ने डेथ ओवरों में इन दोनों से गेंदबाजी क्यों नहीं कराई. वास्तव में अगर आखिरी तीन ओवरों में इनका इस्तेमाल होता, तो मैच की कहानी अलग भी हो सकती थी.